Det er ingen hemmelighed, at Frederikshavn Kommune er i store økonomiske problemer. Derfor er der også markante nedskæringer på vej. Børne- og Ungeforvaltningen har derfor indstillet til udvalget, at fem skoler og otte kommunale institutioner nedlægges for at skære i de godt 53 millioner kroner af udgifterne til børne- og ungdomsområdet i budgettet for 2015, mens driftsaftalerne med fire selvejende institutioner opsiges. Herudover indstiller forvaltningen at Voerså Børnehave, der drives som samdrift, fortsætter uden kommunal hjælp og at aftalen med puljeinstitutionen Thorshøj Børnehus opsiges. De fem skoler er, som TV2/Nord kunne fortælle tirsdag, Aalbæk, Jerup, Elling, Gærum og Stensnæsskolen i Voerså. Skoler hvor 670 elever og 153 ansatte i dag har til huse. Forslaget er et oplæg til budgetforhandlingerne 2015, hvor Frederikshavn Kommune allerede har bebudet besparelser på over 100 millioner kroner. Disse skoler forslås nedlagt Disse institutioner forslås nedlagt

Opsummering:
Børne- og Ungeforvaltningen i Frederikshavn Kommune foreslår at nedlægge fem skoler og 15 institutioner i den hårdt trængte kommune.